الرئيس التونسي الباجي قايد السبسي، رئيس كيف كيقولو الصبنيول عندو “الكوخونيس”، جمع وطوى لكاع الخزعبيلات والفهامات الخاوية في الخطاب ديالو التاريخي بمناسبة عيد المرأة، وقال أنه غيطرح أمام البرلمان مقترح يقضى بالمساواة بين الرجل والمرأة في الإرث، وزاد: “حنا ماعندنا علاقة بالدين أو القرآن أو الآيات القرآنية، كنتعاملو مع دستور الدولة، وحنا في دولة مدنية، والقول بأن مرجعية الدولة التونسية مرجعية دينية خطأ فاحش”. بهاد القرارات الشجاعة الي كتحترم الفرد عامة والمرأة بالخصوص باش تونس فايتانا وحسن منا، بلاد كتصنع التاريخ بلا ماتخلي الشريعة الاسلامية تملي عليها شنو حرام وشنو حلال، وشنو يمكنلها دير وشنو لا، أو اشمن جندر تعطيه الافضلية. الرئيس التونسي السابق لحبيب بورقيبة كان من الأوائل الي خاضو معارك اتجاه ثوابت الفكر الإسلامي وحررو المرأة، ف 1956 مثلا لغى تعدد الزوجات، وفوحدة من الخرجات ديالو حيد الحجاب لعيالات تونسيات... و أنا كنسمع لخطاب الرئيس التونسي الي فيه فصل ديال الدين عن الدولة رسمي، وإقرار بالمساواة بين الجنسين واضح، تساءلت علاش المغرب مايتاخدش حتى هو هاذ القرار، علاش ما نساويوش بين المغربي والمغربية، ونساليو حتى حنا من هاذ تجار الدين، والنصابة، والمحتالين الي باسم الاسلام رادمين المرأة المغربية ورافضين يعطيوها حقها. راه أن الأنثى تاخد النص هو حق ماشي امتياز. البلدان الي كتحتارم راسها كولها غادية نحو المساواة، والمسلمين مازالين حاصلين فدوامة الكلاخ ديال “المرأة ناقصة عقل بسبب غدة نساو سميتها”، و المرأة “مصاصة” لا كانت مكشوفة غايتعرمو عليها الذبان، والمرأة “عورة” ، وووو... واش في المغرب كنخافو من الشعب والإسلاميين لهاذ الدرجة حتى مخليينهم “يركبونا”؟ 
بهاد القرارات الشجاعة الي كتحترم الفرد عامة والمرأة بالخصوص باش تونس فايتانا وحسن منا.. بلاد كتصنع التاريخ بلا ماتخلي الشريعة الإسلامية تملي عليها شنو حرام وشنو حلال.. واشمن جندر تعطيه الافضلية